
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.8/2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020, înregistrat sub nr. 4c-2/367 din 14 martie 2017, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Leonardo BADEA
Parlamentul  României


	Comisia pentru buget, finanţe şi bănci
	
	Bucureşti,  28.03.2017
Nr. 4c-2/367


RAPORT

asupra 
Proiectului de Lege pentru aprobarea Ordonanţei de urgenţă a Guvernului nr.8/2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.8/2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020, trimis cu adresa nr. PLx.156/2017 din 13 martie 2017.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 06 martie 2017.

La întocmirea raportului s-a avut în vedere avizul favorabil al Consiliului Legislativ, avizul favorabil al Comisiei pentru industrii şi servicii, avizul favorabil al Comisiei pentru politică economică, reformă şi privatizare şi avizul favorabil al Comisiei juridice de disciplină şi imunităţi. 
Proiectul de lege supus dezbaterii are ca obiect de reglementare instituirea, pentru perioada 2017-2020, a programului de susţinere a internaţionalizării operatorilor economici româneşti, în acest sens fiind susţinute următoarele tipuri de activităţi: participări individuale la târguri şi expoziţii internaţionale, precum şi la misiuni economice organizate în străinătate, crearea identităţii vizuale a unui operator economic român, participări la cursuri de pregătire în ţară şi străinătate, realizarea de site-uri pe internet, etc. Scopul programului este de a facilita accesul pe pieţe externe a producătorilor autohtoni. Sumele pentru realizarea acestui program sunt alocate de la bugetul de stat prin bugetul Ministerului de Mediu de Afaceri, Comerţului şi Antreprenoriatului, iar pentru anul 2017 suma este în valoare de 40.000.000 lei. Alocaţia financiară nerambursabilă este acordată sub forma unui ajutor de stat de minimis şi este în cuantum de maximum 50.000 lei anual/beneficiar, fiind destinată unui număr de 500 de beneficiari anual. Se stabilesc, totodată, şi criteriile pe care un operator economic trebuie să le respecte pentru a fi inclus în program. Ministerul Mediului de Afaceri, Comerţului şi Antreprenoriatului gestionează aplicarea programului şi are obligaţia ca în termen de 30 de zile de la intrarea în vigoare a ordonanţei să elaboreze normele de aplicare prin care se va implementa schema de ajutor de minimis, precum şi modalităţile de accesare, acordare şi decontare a alocaţiei financiare nerambursabile. 

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 28 martie 2017.
La lucrările comisiei şi-au înregistrat prezenţa 23 deputaţi din totalul de 25 de membrii ai comisiei.

La dezbaterea proiectului de lege au participat, în calitate de invitaţi,  reprezentanţi ai Ministerului Finanţelor Publice şi ai Ministerului pentru Mediul de Afaceri, Comerţ şi Antreprenoriat.
În urma examinării şi a opiniilor exprimare, deputații prezenți la lucrări, au hotărât cu majoritate de voturi, să supună Plenului Camerei Deputaţilor spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.8/2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020, cu 1 amendament admis prezentat în anexă.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Leonardo BADEA
	SECRETAR,

Marilen - Gabriel PIRTEA


Şef serviciu

Giorgiana Ene

Consultant parlamentar

Cristina Dicu

ANEXĂ

Amendament admis
În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Amendamente propuse
	Motivaţie

	1. 
	
	Titlul legii

LEGE

Pentru aprobarea Ordonanţei de urgenţă a Guvernului nr.8/2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020
	
	

	2. 
	
	Articol unic.- Se aprobă Ordonanţa de Urgenţă a Guvernului nr.8 din 25 ianuarie 2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020, publicată în Monitorul Oficial al României, Partea I, nr.68 din 26 ianuarie 2017.
	Articol unic.- Se aprobă Ordonanţa de Urgenţă a Guvernului nr.8 din 25 ianuarie 2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020, publicată în Monitorul Oficial al României, Partea I, nr.68 din 26 ianuarie 2017, cu următoarea modificare:
	

	3. 
	Titlul ordonanţei

ORDONANŢĂ DE URGENŢĂ 

privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020
	Nemodificat
	Nemodificat
	

	4. 
	Art. 5. - Pentru încadrarea în Program, beneficiarul trebuie să îndeplinească cumulativ următoarele condiţii:
	Nemodificat
	Nemodificat
	

	5. 
	c)nu înregistrează debite la bugetul de stat, respectiv la bugetele locale, atât pentru sediul social, cât şi pentru toate punctele de lucru, la data depunerii cererii de înscriere. Solicitanţii care au datorii eşalonate nu sunt eligibili pentru a accesa Programul;
	Nemodificat
	La articolului 5, litera c) ​se modifică şi va avea următorul cuprins:
c) nu înregistrează debite la bugetul de stat, respectiv la bugetele locale, atât pentru sediul social, cât şi pentru toate punctele de lucru, la data depunerii cererii de înscriere. 
	Se elimină ultimul paragraf pentru a nu intra în contradicţie cu Codul Fiscal.

